Német mintára itthon is jutalmazták a legzöldebb márkákat

A GREEN BRANDS Hungary ünnepélyes keretek között átadta a Magyarországon elsőként GREEN BRANDS-elismerést nyert márkáknak a kétéves védjegyhasználatra feljogosító oklevelet. A díjazottak között egy nagy nemzetközi kereskedelmi lánc, a Rossmann, két márkája, az #enerBiO és az #alterra, valamint a Frosch Magyarország háztartási és a #green green care PROFESSIONAL ipari tisztítószer márka mellett, két magyar kkv, a Folprint Zöldnyomda Kft. és az INEST Újrahasznosító Közhasznú Nonprofit Kft. található. Az ünnepélyes eseményen a GREEN BRANDS-elismerésre a modern alumínium radiátorával aspiráló ALURAD (Radiátor Invest Kft.) is bemutatkozott.